Lista bunurilor ce conduc la excluderea acordării ajutorului de încălzire

A. Bunuri imobile : 
1. Clădiri, alte spații locative în afara locuinței de domiciliu, precum și terenuri situate în intravilan cu suprafața de peste 1.200 mp în zona urbană și 2.500 mp în zona rurală mp, în afara terenurilor de împrejmuire a locuinței şi a curții aferente.
B. Bunuri mobile : 
1. Mai mult de un vehicul cu o vechime mai mare de 10 ani, cu drept de circulație pe drumurile publice. 
2. Autovehicul cu drept de circulație pe drumurile publice cu o vechime mai mică de 10 ani, cu excepția celor utilizate şi/sau adaptate pentru transportul persoanelor cu dizabilități. 
3. Șalupe, bărci cu motor, iahturi sau alte tipuri de ambarcațiuni, cu excepția celor necesare pentru transport, în cazul persoanelor care locuiesc în aria Rezervației Biosferei "Delta Dunării".  
Depozite bancare :
1. Cel puțin unul dintre membrii familiei deține, în calitate de titular, unul sau mai multe depozite bancare, a căror sumă totală este mai mare de 3 ori față de valoarea câștigului salarial mediu brut prevăzut de Legea asigurărilor sociale de stat.
*Notă 
În situația în care unul sau mai multe bunuri aflate în proprietatea persoanei singure/ familiei și este dat în închiriere/ arendă/ concesiune, acest bun va fi luat în calcul pentru persoana/ familia care îl are în închiriere/ arendă/ concesiune, iar pentru proprietarul de drept se va lua în calcul valoarea obținută în urma cedării dreptului de folosință a bunului.
Persoana sau familia care deține pe lângă locuința de domiciliu o cotă- parte dintr-o altă clădire/ spațiu locativ / imobil poate beneficia de ajutor de încălzire dacă prin această posesiune nu poate valorifica bunul respectiv.

